Гъдел Нюз: Защо Борисов, а не Радев ще ръководи делегацията пред ООН в САЩ
Според източници, близки до премиера обаче целта на Борисов е да се домогне на всяка цена до среща с Доналд Тръмп и да измоли американска легитимация, тъй като не успява да получи покана за визита в САЩ.От ГЕРБ бойкотират, без официално да признават, всички инициативи на държавния глава. Така например наскоро под егидата на президента бе организирана международна конференция на тема борба с корупцията. На нея не присъства нито един представител на управляващите - отсъстваха не само министри или депутати, а дори и експерти. Поредният скандал е от вчера сутрин, когато Народното събрание отложи гласуването на промените в кабинета заради липсата на президентски указ за освобождаването на Младен Маринов като главен секретар – условие, без което той не може да бъде одобрен за вътрешен министър. Причина за недоразумението отново е липсата на своевременно съгласуване с президента и поставянето му пред свършен факт.